pythainlp/thaigov-v2-corpus-22032023 huggingface dataset:
วันจันทร์ที่ 16 สิงหาคม 2564
เพิ่มวงเงินอีก 4,000 ล้านบาท!! ธอส. เปิดลงทะเบียนรอบ 2 โครงการ My Hero : บุคลากรทางการแพทย์และสาธารณสุข ลดดอกเบี้ยเงินกู้เหลือ 1.00% ต่อปี นาน 4 เดือน [เงินงวดลดลง 50%]
ธอส. ขยายความช่วยเหลือเพื่อเป็นกำลังใจให้กับความทุ่มเทของบุคลากรทางการแพทย์และสาธารณสุขที่เป็นด่านหน้าในการดูแลผู้ป่วย COVID-19 รวมถึงการปฏิบัติหน้าที่ในศูนย์ฉีดวัคซีน เพิ่มวงเงิน“โครงการ My Hero : บุคลากรทางการแพทย์และสาธารณสุข” อีก 4,000 ล้านบาท
ธนาคารอาคารสงเคราะห์ (ธอส.) ขยายความช่วยเหลือเพื่อเป็นกำลังใจให้กับความทุ่มเทของบุคลากรทางการแพทย์และสาธารณสุขที่เป็นด่านหน้าในการดูแลผู้ป่วย COVID-19 รวมถึงการปฏิบัติหน้าที่ในศูนย์ฉีดวัคซีน เพิ่มวงเงิน “โครงการ My Hero : บุคลากรทางการแพทย์และสาธารณสุข” อีก 4,000 ล้านบาท ทำให้กรอบวงเงินรวมของโครงการเพิ่มเป็น 12,000 ล้านบาท ลดอัตราดอกเบี้ยเงินกู้จากปัจจุบันเหลือเพียง 1.00% ต่อปี นาน 4 เดือน (กันยายน - ธันวาคม 2564) หรือ เงินงวดลดลงประมาณ 50% ของเงินงวดเดิม เพื่อแบ่งเบาภาระค่าใช้จ่ายรายเดือนบุคลากร ทางการแพทย์และสาธารณสุข ลงทะเบียนแจ้งความประสงค์เข้าโครงการผ่าน Mobile Application : GHB ALL ตั้งแต่วันที่ 16 สิงหาคม 2564 เวลา 8.30 น. เป็นต้นไป
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า หลังจากเมื่อวันที่ 9 สิงหาคม 2564 ธนาคารเปิดให้ลูกค้าปัจจุบันของธนาคารที่ประกอบอาชีพแพทย์ บุคลากรทางการแพทย์ และสาธารณสุขที่ปฏิบัติหน้าที่เป็นบุคลากรด่านหน้าในการดูแลรักษาผู้ป่วยติดเชื้อ COVID-19 รวมถึงการปฏิบัติหน้าที่ในศูนย์ฉีดวัคซีน และมีสถานะบัญชีปกติ ลงทะเบียนแจ้งความประสงค์เข้าร่วม “โครงการ My Hero : บุคลากรทางการแพทย์และสาธารณสุข” เพื่อรับสิทธิ์ลดอัตราดอกเบี้ยเงินกู้เหลือ 1.00% ต่อปี จากทุกอัตราดอกเบี้ยที่บุคลากรการแพทย์และสาธารณสุขใช้อยู่ในปัจจุบันเป็นระยะเวลานาน 4 เดือน ตั้งแต่วันที่ 1 กันยายน – 31 ธันวาคม 2564 ทำให้เงินงวดที่ลูกค้าต้องชำระลดลงมากกว่า 50% ของเงินงวดเดิม และผลปรากฏว่ามีบุคลากรทางการแพทย์และสาธารณสุขลงทะเบียนแจ้งความประสงค์เข้าร่วมโครงการจนเต็มกรอบวงเงิน 8,000 ล้านบาท ภายในเวลาเพียงไม่กี่ชั่วโมงนั้น เพื่อเป็นการเพิ่มโอกาสให้บุคลากรทางการแพทย์และสาธารณสุขสามารถเข้า รับความช่วยเหลือตามมาตรการได้มากยิ่งขึ้น ธอส. จึงได้ เพิ่มกรอบวงเงินของโครงการ My Hero : บุคลากรทางการแพทย์และสาธารณสุข อีก 4,000 ล้านบาท ทำให้กรอบวงเงินรวมโครงการเพิ่มเป็น 12,000 ล้านบาท โดยจะเปิดให้ลงทะเบียนแจ้งความประสงค์เข้าร่วมโครงการในวันจันทร์ - ศุกร์ เวลา 8.30-15.00 น. เว้นวันหยุดราชการและวันหยุดนักขัตฤกษ์ ตั้งแต่วันที่ 16-29 สิงหาคม 2564 หรือจนกว่าจะเต็มกรอบวงเงิน
ทั้งนี้ บุคลากรทางการแพทย์และสาธารณสุข สามารถลงทะเบียนแจ้งความประสงค์ได้ทาง Mobile Application : GHB ALL , GHB Buddy บน Line Application และเว็บไซต์ธนาคารอาคารสงเคราะห์ www.ghbank.co.th พร้อมแนบหลักฐาน/เอกสารเพื่อแสดงว่าปฏิบัติงานที่เกี่ยวกับการดูแลรักษาผู้ป่วยติดเชื้อ COVID-19 รวมถึงปฏิบัติหน้าที่ในศูนย์ฉีดวัคซีน เช่น บัตรประจำตัวเจ้าหน้าที่ หนังสือรับรองการปฏิบัติงานจากหน่วยงาน และเมื่อครบกำหนดระยะเวลาความช่วยเหลือ 4 เดือนแล้ว ลูกค้าจะกลับไปใช้อัตราดอกเบี้ยเงินกู้ตามโครงการเดิมที่เคยเลือกใช้ก่อนเข้าร่วมโครงการโดยไม่ถือว่ามีดอกเบี้ยค้างชำระแต่อย่างใด สอบถามรายละเอียดเพิ่มเติมได้ที่ ศูนย์ลูกค้าสัมพันธ์(Call Center) โทร 0-2645-9000 หรือ Facebook Fanpage ธนาคารอาคารสงเคราะห์ หรือที่ ธอส. ทุกสาขาทั่วประเทศ และติดตามข้อมูลข่าวสารได้ที่ Application : GHB ALL และ www.ghbank.co.th
วันพฤหัสบดีที่ 25 สิงหาคม 2565
องคมนตรี ติดตามความก้าวหน้าการพัฒนางานรพ.เขาชะเมาเฉลิมพระเกียรติ ๘๐ พรรษา จังหวัดระยอง
องคมนตรี ติดตามความก้าวหน้าการพัฒนางานสำคัญของ โรงพยาบาลเขาชะเมาเฉลิมพระเกียรติ ๘๐ พรรษา จังหวัดระยอง พร้อมให้กำลังใจเจ้าหน้าที่ปฏิบัติงานที่ร่วมกันดูแลสุขภาพประชาชนในพื้นที่
องคมนตรี ติดตามความก้าวหน้าการพัฒนางานสำคัญของ โรงพยาบาลเขาชะเมาเฉลิมพระเกียรติ ๘๐ พรรษาจังหวัดระยอง พร้อมให้กำลังใจเจ้าหน้าที่ปฏิบัติงานที่ร่วมกันดูแลสุขภาพประชาชนในพื้นที่
วันนี้ (25 สิงหาคม 2565 ) ที่โรงพยาบาลเขาชะเมาเฉลิมพระเกียรติ ๘๐ พรรษา จังหวัดระยอง พลอากาศเอก ชลิต พุกผาสุข องคมนตรี รองประธานกรรมการมูลนิธิเทพรัตนเวชชานุกูล พร้อมด้วยนายแพทย์ณรงค์ อภิกุลวณิช ผู้ตรวจราชการกระทรวงสาธารณสุข เขตสุขภาพที่ 6 คณะผู้บริหาร และหน่วยงานที่เกี่ยวข้อง ตรวจเยี่ยมให้กำลังใจการปฏิบัติงานและติดตามความก้าวหน้าการพัฒนางานสำคัญของโรงพยาบาล พร้อมมอบของเยี่ยมให้กับผู้ป่วย
นายแพทย์ณรงค์กล่าวว่า โรงพยาบาลเขาชะเมาเฉลิมพระเกียรติ ๘๐ พรรษา จังหวัดระยอง เป็นโรงพยาบาลชุมชนขนาด 30 เตียง มีหน่วยบริการปฐมภูมิ (รพ.สต./สอน.) ในเขตรับผิดชอบ จำนวน 6 แห่ง ดำเนินงานตามวิสัยทัศน์ คือ “โรงพยาบาลเฉลิมพระเกียรติเพื่อประชาชนสุขภาพดีภาคีเครือข่ายมีส่วนร่วม ภายในปี 2567” มีผลงานการดำเนินที่สำคัญหลายด้าน อาทิ การส่งเสริมและคุ้มครองผู้บริโภค โดยให้ความรู้แก่ผู้มารับบริการในการใช้ยาปฏิชีวนะอย่างสมเหตุผล, จัดสิ่งแวดล้อมตามมาตรฐาน GREEN & CLEAN Hospital โดยผ่านเกณฑ์การประเมิน ระดับดีมากและมุ่งสู่การเป็นโรงพยาบาลสีเขียว รมณียสถาน, คลินิกผู้สูงอายุให้บริการดูแลค้นหาปัญหาหรือกลุ่มอาการที่พบบ่อยในผู้สูงอายุ (Geriatric syndrome) มีการดูแลผู้ป่วยแบบประคับประคอง เพื่อเตรียมความพร้อมให้ผู้ป่วย โดยจัดสภาพแวดล้อมที่บ้านและจัดห้องสุขนิรันดร์ในโรงพยาบาล, จัดโครงการพาหมอไปหาผู้ป่วย ในกลุ่มผู้ป่วยโรคหลอดเลือดสมอง ผู้ป่วยระยะกลาง และผู้พิการด้านการเคลื่อนไหวในพื้นที่, จัดตั้งศูนย์สาธิตและยืมอุปกรณ์เครื่องช่วยความพิการฟื้นฟูสมรรถภาพ, บูรณาการร่วมกันกับภาคีเครือข่าย ทั้ง 6 รพ.สต./สอน. ดูแลผู้ป่วยโรคไม่ติดต่อเรื้อรังและโรคหัวใจ เพื่อลดความแออัด ลดการส่งต่อไปยังโรงพยาบาลศูนย์/โรงพยาบาลทั่วไป และออกให้บริการการแพทย์เฉพาะทางร่วมกับกรมการแพทย์ ดูแลประชาชนในพื้นที่ห่างไกล
นอกจากนี้ ยังจัดโครงการรวมดวงใจโรงพยาบาลชุมชนเฉลิมพระเกียรติทำความดีเพื่อประชาชนเนื่องในโอกาสวันคล้ายวันพระราชสมภพสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีครบรอบ 67 พรรษา 2 เมษายน 2565 ตรวจคัดกรองมะเร็งลำไส้ 143 ราย พบผิดปกติ 1 ราย คัดกรองมะเร็งปากมดลูก138 ราย พบผิดปกติ 5 ราย ได้รับการส่งต่อรักษาตามแนวทาง
********************************** 25 สิงหาคม 2565
วันพุธที่ 22 ธันวาคม 2564
ออมสิน มอบของขวัญปีใหม่ 2565 ให้ลูกค้าทั้งคนกู้คนฝาก กู้ดีมีวินัย รับ 500 บาท ฝากสลากดิจิทัลลุ้นรับรางวัลพิเศษกว่า 20 ล้านบาท
ธนาคารออมสิน ดทำมาตรการ "ของขวัญปีใหม่ 2565" มอบให้ทั้งลูกค้าเงินกู้และลูกค้าเงินฝาก ในส่วนของลูกค้าเงินกู้ มอบของขวัญผ่านโครงการ “วินัยดีมีเงิน” สำหรับลูกค้าสินเชื่อเดิมที่มีวงเงินกู้ไม่เกิน 2 แสนบาท มีประวัติการชำระหนี้ดีติดต่อกันไม่น้อยกว่า 3 ปี
นายวิทัย รัตนากร ผู้อำนวยการธนาคารออมสิน เปิดเผยว่า ตามที่ พลเอกประยุทธ์ จันทร์โอชา นายกรัฐมนตรี ได้มอบหมายให้ทุกกระทรวงจัดของขวัญปีใหม่ 2565 ให้กับลูกค้า โดย ธนาคารออมสิน ภายใต้สังกัดกระทรวงการคลัง ได้จัดทำมาตรการ "ของขวัญปีใหม่ 2565" มอบให้ทั้งลูกค้าเงินกู้และลูกค้าเงินฝาก ในส่วนของลูกค้าเงินกู้ มอบของขวัญผ่านโครงการ “วินัยดีมีเงิน” สำหรับลูกค้าสินเชื่อเดิมที่มีวงเงินกู้ไม่เกิน 2 แสนบาท มีประวัติการชำระหนี้ดีติดต่อกันไม่น้อยกว่า 3 ปี มีสถานะหนี้ปกติ(ค้างชำระไม่เกิน 30 วัน) ไม่เคยปรับปรุงโครงสร้างหนี้หรือประวัติการตัดหนี้สูญ จะได้รับเงินคืนเข้าบัญชีเป็นเงิน 500 บาท โดยธนาคารจะแจ้งสิทธิให้ลูกค้าที่มีคุณสมบัติดังกล่าวทราบทาง MyMo และขอให้กดรับสิทธิภายในวันที่ 25 ธันวาคม 2564 โดยธนาคารจะโอนเงินเข้าบัญชีภายในวันที่ 31 ธันวาคม 2564
ส่วนของขวัญปีใหม่สำหรับลูกค้าเงินฝาก ธนาคารได้จัดแคมเปญส่งเสริมการออม สำหรับผู้ฝากสลากออมสินดิจิทัล 1 ปี โดยเพิ่มรางวัลพิเศษ 1 ล้านบาท จำนวน 20 รางวัล รวมเป็นเงิน 20 ล้านบาท ผ่านโครงการ “สลากออมสินดิจิทัล 1 ปี ฉลองปีใหม่ 2565” ทั้งนี้จะต้องเป็นผู้ฝากสลากออมสินดิจิทัล 1 ปี ตั้งแต่วันที่ 17 ธันวาคม 2564 ถึงวันที่ 15 มีนาคม 2565 กำหนดออกรางวัลจำนวน 2 ครั้ง (ครั้งที่ 1 วันที่ 16 มีนาคม 2565 จำนวน 10 รางวัล ครั้งที่ 2 วันที่ 16 เมษายน 2565 จำนวน 10 รางวัล) สลากออมสินดิจิทัล 1 ปี รับฝากหน่วยละ 20 บาท ไม่จำกัดวงเงินฝากต่อราย มีสิทธิลุ้นถูกรางวัลทุกเดือนเป็นเวลา 12 เดือน รางวัลที่ 1 มูลค่ารางวัล 3 ล้านบาท และรางวัลอื่น ๆ อีกมากมาย โดยเงินรางวัลไม่เสียภาษี
วันพุธที่ 1 ธันวาคม 2564
รฟฟท. จับผู้ต้องสงสัยลักลอบตัดสายใยแก้วนำแสง ( Fiber Optical ) รถไฟฟ้าชานเสืองสายสีแดง ได้พร้อมของกลางที่สถานีรถไฟฟ้าบางบำหรุ
บริษัท รถไฟฟ้า ร.ฟ.ท. จำกัด (รฟฟท.) กระทรวงคมนาคม จับผู้ต้องสงสัยลักลอบตัดสายใยแก้วนำแสง ( Fiber Optical ) รถไฟฟ้าชานเมืองสายสีแดง ได้พร้อมของกลางที่สถานีบางบำหรุ พร้อมประสานนำตัวส่งเจ้าหน้าที่ตำรวจเพื่อดำเนินคดีตามกฎหมายอย่างถึงที่สุด
บริษัท รถไฟฟ้า ร.ฟ.ท. จำกัด (รฟฟท.) กระทรวงคมนาคม จับผู้ต้องสงสัยลักลอบตัดสายใยแก้วนำแสง ( Fiber Optical ) รถไฟฟ้าชานเมืองสายสีแดง ได้พร้อมของกลางที่สถานีบางบำหรุ พร้อมประสานนำตัวส่งเจ้าหน้าที่ตำรวจเพื่อดำเนินคดีตามกฎหมายอย่างถึงที่สุด
นายสุเทพ พันธุ์เพ็ง กรรมการผู้อำนวยการใหญ่ บริษัท รถไฟฟ้า ร.ฟ.ท. จำกัด ผู้ให้บริการรถไฟฟ้าชานเมืองสายสีแดง เปิดเผยว่า เมื่อช่วงเช้าวันที่ 1 ธันวาคม 2564 ที่ผ่านมา เจ้าหน้าที่รักษาความปลอดภัย สถานีรถไฟฟ้าบางบำหรุ ได้ออกตรวจพื้นที่บริเวณเส้นทางเดินรถไฟฟ้าสายบางซื่อ - ตลิ่งชัน พบผู้ต้องสงสัย 3 คนกำลังแบกกระสอบอยู่บริเวณดังกล่าว จึงได้ทำการแสดงตัว เพื่อขอตรวจสอบ ปรากฏว่าทั้ง 3 คนได้ทำการหลบหนี เจ้าหน้าที่รักษาความปลอดภัยจึงได้ออกติดตาม พบกระสอบบรรจุสายใยแก้วนำแสง ( Fiber Optical ) ที่ปอกเปลือกสายแล้วจำนวนมาก และสามารถจับผู้ต้องสงสัยได้ 1 คน จึงติดต่อประสานงานเจ้าหน้าที่ตำรวจท้องที่เกิดเหตุ เพื่อนำตัวไปสอบสวน และดำเนินคดีตามกฎหมายอย่างถึงที่สุด โดยหลังจากเจ้าหน้าที่ตำรวจทำการสอบสวน สามารถจับผู้ต้องสงสัยลักลอบตัดสายใยแก้วนำแสง ( Fiber Optical ) ได้เพิ่มเติมอีก 1 คน และกำลังดำเนินการตามจับคนที่เหลือมาดำเนินคดีต่อไป
ทั้งนี้เพื่อความปลอดภัยในการให้บริการแก่ผู้โดยสาร บริษัทจึงงดให้บริการเดินรถในเส้นทางบางซื่อ-ตลิ่งชัน เป็นการชั่วคราว เพื่อให้เจ้าหน้าที่เข้าดำเนินการตรวจสอบความเสียหาย เนื่องจากสายใยแก้วนำแสง ( Fiber Optical ) เป็นอุปกรณ์ที่ใช้ในระบบโทรคมนาคม ระบบอาณัติสัญญาณ และ ระบบ SCADA ของรถไฟฟ้าชานเมืองสายสีแดง ก่อนจะกลับมาให้บริการตามปกติ ซึ่งหลังจากนี้บริษัทยังคงเข้มงวดในการส่งเจ้าหน้าที่ออกตรวจตราตามเส้นทางการให้บริการ เพื่อป้องกันการลักลอบตัดสายใยแก้วนำแสง ( Fiber Optical ) ของรถไฟฟ้าชานเมืองสายสีแดงต่อไป
หากมีข้อสงสัยสามารถติดต่อสอบถามรายละเอียดข้อมูลเพิ่มเติมได้ที่ส่วนบริการลูกค้า 1690 ตลอด 24 ชั่วโมง รถไฟฟ้าสายสีแดง ยกระดับคุณภาพชีวิตชานเมือง
วันอังคารที่ 9 พฤศจิกายน 2564
THAI’s restructuring plan sees satisfactory progress
THAI’s restructuring plan sees satisfactory progress
Government Spokesperson Thanakorn Wangboonkongchana disclosed that on November 8, 2021, Prime Minister and Defense Minister Gen. Prayut Chan-o-cha met with concerned ministers and public agencies to discuss the policy on long-term residency in Thailand for foreign tourists and investors following the country reopening since November 1, 2021, on which expected revenues should also be taken into account. The Prime Minister also listened to the briefing on the progress of Thai Airways International Plc's (THAI) debt-rehabilitation plan. According to the briefing, the restructuring has seen a satisfactory progress, especially through cost reduction and organizational restructuring. The Prime Minister affirmed that THAI remains the country’s national airline.
วันอังคารที่ 22 มิถุนายน 2564
บริษัท ขนส่ง จำกัด เพิ่มเที่ยววิ่งรถวีไอพี เส้นทางภาคใต้ กรุงเทพฯ - เกาะสมุย
อำนวยความสะดวกผู้ใช้บริการ พร้อมคุมเข้มความปลอดภัย และให้ปฏิบัติตามมาตรการสาธารณสุขอย่างเคร่งครัด
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยว่า บขส. ได้ปรับเที่ยววิ่งเส้นทางกรุงเทพฯ (หมอชิต2) - เกาะสมุย เพิ่มขึ้นอีกวันละ 2 เที่ยววิ่ง (ไป-กลับ) จากเดิมที่ได้มีการปรับลดเที่ยววิ่งลงเหลือให้บริการเฉพาะรถโดยสารปรับอากาศชั้น 1 วันละ 2 เที่ยว (ไป-กลับ) รวมเป็นให้บริการวันละ 4 เที่ยววิ่ง เริ่มตั้งแต่วันที่ 21 มิถุนายน 2564 เป็นต้นไป
โดยรถโดยสารปรับอากาศวีไอพี ออกจากต้นทางสถานีขนส่งผู้โดยสารกรุงเทพ (จตุจักร) หรือหมอชิต 2 เวลา 18.45 น. และออกจากปลายทางเกาะสมุย เวลา 16.31 น. อัตราค่าโดยสาร 860 บาท/เที่ยว (ไม่รวมค่าเรือ) ส่วนรถโดยสารปรับอากาศชั้น 1 ออกจากต้นทางสถานีขนส่งผู้โดยสารหมอชิต 2 เวลา 19.05 น. และออกจากปลายทางเกาะสมุย เวลา 16.00 น. อัตราค่าโดยสาร 553 บาท/เที่ยว (ไม่รวมค่าเรือ)
ทั้งนี้ผู้โดยสารสามารถใช้สิทธิบัตรสวัสดิการแห่งรัฐ เราชนะ และ ม.33 เรารักกัน จองตั๋วเดินทางกับ บขส. ได้ที่ช่องจำหน่ายตั๋วของ บขส. ทั่วประเทศ (โดยสิทธิ์เราชนะ และ ม.33 เรารักกัน จะใช้ได้ถึงวันที่ 30 มิถุนายน 2564 เท่านั้น) และสามารถจองตั๋วล่วงหน้าผ่าน Website บขส. https://tcl99web.transport.co.th/Home ร้าน 7-Eleven เคาน์เตอร์เซอร์วิสทุกสาขา และตัวแทนจำหน่ายตั๋วของ บขส. ทั่วประเทศ รวมทั้งจะได้รับส่วนลดค่าโดยสารเพิ่มอีก 10% เมื่อจองตั๋วเดินทางไป-กลับ ในทุกเส้นทางของ บขส. ด้วย สอบถามข้อมูลการเดินทางเพิ่มเติม ได้ที่ Call Center1490 เรียก บขส. ตลอด 24 ชั่วโมง
กรรมการผู้จัดการใหญ่ บขส. กล่าวเพิ่มเติมว่า เพื่ออำนวยความสะดวกให้แก่ผู้ใช้บริการ บขส. จะพิจารณาปรับตารางเดินรถเพิ่มขึ้น เพื่อให้สอดคล้องกับความต้องการของผู้ใช้บริการ โดยคาดว่าประมาณเดือนตุลาคม 2564 ประชาชนจะกลับมาเดินทางมากขึ้น ทั้งนี้ขอความร่วมมือผู้ใช้บริการ ปฏิบัติตามมาตรการสาธารณสุข D-M-H-T-T-A อาทิ เว้นระยะระหว่างกัน หลีกเลี่ยงการสัมผัสกับผู้อื่น สวมหน้ากากผ้าหรือหน้ากากอนามัยตลอดเวลา ล้างมือบ่อย ๆ ลงทะเบียนผ่านแอปพลิเคชันไทยชนะ กรณีไม่สามารถใช้แอปพลิเคชันได้ สามารถกรอกข้อมูลตามแบบฟอร์มที่กรมการขนส่งทางบกกำหนด และหากเคยไปในพื้นที่เสี่ยง หรือสัมผัสใกล้ชิดกับบุคคลในกลุ่มเสี่ยง ขอให้ใช้มาตรการกักตนเอง (Self-quarantine) อย่างเคร่งครัด เพื่อลดการแพร่ระบาดของเชื้อไวรัส COVID-19 ในวงกว้าง
วันเสาร์ที่ 23 ตุลาคม 2564
โฆษกรัฐบาลแจง “พิธา” คนจะเป็นผู้นำประเทศต้องระมัดระวังการแสดงความเห็น เหน็บก่อนทวงคืนศักดิ์ศรีการต่างประเทศ ทวงคืนความสงบให้ชาวดินแดงก่อน จี้แสดงจุดยืนหลังเปิดประเทศ
โฆษกรัฐบาลแจง “พิธา” คนจะเป็นผู้นำประเทศต้องระมัดระวังการแสดงความเห็น เหน็บก่อนทวงคืนศักดิ์ศรีการต่างประเทศ ทวงคืนความสงบให้ชาวดินแดงก่อน จี้แสดงจุดยืนหลังเปิดประเทศ ก่อนไม่มีที่ยืนในสายตาประชาชน
วันที่ 23 ตุลาคม 2564 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นายพิธา ลิ้มเจริญรัตน์ หัวหน้าพรรคก้าวไกล ระบุว่า การสูญเสียบทบาทของไทยในเวทีโลก ไม่ใช่เพราะนักการทูตไทยไม่มีความสามารถ ไม่ใช่เพราะไม่รู้กฎหมาย แต่เป็นเพราะไม่มีจุดยืนกรณีอาเซียนมีมติไม่เชิญผู้นำทหารเมียนมาเข้าร่วมประชุมเพราะไม่ทำตามฉันทามติ 5 ข้อ เราจึงไม่มีที่ยืนในเวทีโลก ถ้าพรรคก้าวไกลเป็นรัฐบาลจะทวงคืนศักดิ์ศรีของการต่างประเทศไทยว่า ก่อนจะทวงคืนศักดิ์ศรีการต่างประเทศของไทย นายพิธาควรทวงคืนความสงบสุขให้ชาวดินแดงก่อนจะดีกว่าหรือไม่ เพราะไม่เคยเห็นนายพิธาออกมาห้ามปรามหรือแสดงความเป็นห่วงประชาชนที่เขาได้รับความเดือดร้อนจากการชุมนุมเลย ทั้งนี้ คนที่จะเป็นผู้นำประเทศต้องรู้จักการประนีประนอม ยิ่งในเวทีระดับโลกด้วยแล้ว ยิ่งต้องมีวุฒิภาวะ แสดงความเห็นด้วยความระมัดระวังเหมือนที่ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ดำเนินมาตลอด ไม่ใช่พูดเอามัน แต่ภาพลักษณ์ของประเทศจะเป็นอย่างไรก็ช่างมัน แบบนั้นเรียกว่าใช้ไม่ได้
“ก่อนพูดเราเป็นนายตัวเราเอง แต่พอพูดไปแล้ว คำพูดจะกลายเป็นนายเรา ดังนั้น คำพูดของเราต้องมีน้ำหนัก น่าเชื่อถือ ไม่ใช่พูดไปแล้วถูกมองว่าไม่มีราคา แค่พูดเพื่อเกาะกระแสหรือเรียกคะแนนนิยม ถ้าวันนี้คุณพิธาอยากจะแสดงจุดยืน ผมขอเรียกร้องให้คุณพิธาแสดงจุดยืนเป็นคนแรกในฐานะหัวหน้าพรรคก้าวไกลว่า หลังจากที่เราเปิดประเทศแล้ว นักท่องเที่ยวทยอยเดินทางมาประเทศไทย ซึ่งจะส่งผลให้เศรษฐกิจของประเทศฟื้นกลับคืนมาอีกครั้งนั้น คุณพิธาและ ส.ส.พรรคก้าวไกลจะคัดค้านการชุมนุม และการแสดงความรุนแรง ทำลายทรัพย์สินราชการอย่างไร เพื่อไม่ให้ภาพลักษณ์ของประเทศต้องเสียหายไปเพราะฝีมือของคนเพียงกลุ่มเดียว ไม่อย่างนั้นคุณพิธาเองที่จะไม่มีที่ยืนในสายตาประชาชน” นายธนกร กล่าว
วันศุกร์ที่ 14 มกราคม 2565
​“รมว.เฉลิมชัย”  สั่งกรมปศุสัตว์รายงานข้อเท็จจริงให้ประชาชนทราบ
​“รมว.เฉลิมชัย”  สั่งกรมปศุสัตว์รายงานข้อเท็จจริงให้ประชาชนทราบ ย้ำหากพบสุกรป่วยตายผิดปกติรีบแจ้งจนท.ปศุสัตว์ตรวจสอบทันที
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยถึงกรณีตรวจพบเชื้อโรค African Swine Fever หรือ ASF ในสุกร (อหิวาต์แอฟริกาในสุกร) จากการเก็บตัวอย่างจากพื้นผิวสัมผัส (surface swab) ที่โรงฆ่าแห่งหนึ่งในจังหวัดนครปฐม ว่า กรณีนี้ได้สั่งการให้กรมปศุสัตว์รายงานข้อเท็จจริงการปฏิบัติงานโดยละเอียดตั้งแต่ปี 2561 จนถึงปัจจุบัน และเผยแพร่ให้ประชาชนได้รับทราบ อย่างไรก็ตาม ที่ผ่านมากระทรวงเกษตรฯ ได้ดำเนินการมาตรการตามมาตรการป้องกันโรค ASF มาอย่างต่อเนื่อง ทำให้ประเทศไทยสามารถปลอดเชื้อ ASF มานานกว่า 3 ปี ในขณะที่ประเทศอื่นพบว่ามีการระบาดหนัก
“ขอย้ำว่าตลอดระยะเวลาที่ผ่านมาเราป้องกันอย่างดีที่สุด เพราะหากเราไม่ดำเนินการป้องกันแต่แรก จะเกิดการระบาดทั้งประเทศมากกว่านี้ แต่เมื่อมีการตรวจพบเชื้อ ก็ได้เรียกประชุมด่วนและไม่ได้นิ่งนอนใจ โดยกรมปศุสัตว์จะแจ้งไปยังองค์การโรคระบาดสัตว์ระหว่างประเทศ (World Organization for Animal Health หรือ Office International des Epizooties; OIE) ต่อไป และขอยืนยันอีกครั้งว่าเราไม่ได้ปกปิด เชื่อว่าเจ้าหน้าที่ไม่ปิดบัง ไม่มีใครอยากให้พี่น้องประชาชนบริโภคหมูแพง ไม่อยากให้ผู้เลี้ยงหมูขาดทุน แต่เมื่อมีจุดที่บกพร่อง ต้องดำเนินการตรวจสอบและให้ความเป็นธรรมกับทุกฝ่าย ขณะนี้กำลังให้กรมปศุสัตว์สรุปตัวเลข ข้อมูลเบื้องต้นได้รับรายงานว่าหมูหายไป 13% จึงมีมาตรการระยะสั้นห้ามส่งออกในช่วงเวลานี้ อีกทั้งมอบหมายให้ปลัดกระทรวงเกษตรฯ ตั้งคณะกรรมการสอบข้อเท็จจริงกรณีอธิบดีกรมปศุสัตว์ระบุว่าไม่เคยรับหนังสือรายงานการพบเชื้อ ASF เพื่อตรวจสอบข้อเท็จจริงให้ปรากฏชัด” ดร.เฉลิมชัย กล่าว
รมว.เกษตรฯ กล่าวเพิ่มเติมว่า ในส่วนของการขออนุมัติงบประมาณรายจ่ายประจำปี งบกลางรายการสำรองจ่ายกรณีฉุกเฉินที่ผ่านมานั้น ได้นำไปดำเนินการในเรื่องของเครื่องมือป้องกันและทำลายเชื้อโรค ย่าฆ่าเชื้อ รวมถึงเบี้ยเลี้ยงให้กับเจ้าหน้าที่ชุดตรวจ สำหรับเงินชดเชยเยียวยาของสุกรที่อยู่ในข่ายที่มีความเสี่ยงของการติดโรค จะดำเนินการทำลายก่อนเพื่อไม่ให้เป็นแหล่งแพร่เชื้อโรค โดยกระทรวงเกษตรฯ จะจ่ายเงินชดเชยให้กับเกษตรกรรายเล็กและรายย่อย เนื่องจากเป็นการดูแลผู้เลี้ยงสุกรที่ต้นทุนน้อย และไม่มีความพร้อมในการดูแลฟาร์ม
ท้ายนี้ ขอความร่วมมือพี่น้องผู้เลี้ยงสุกรในการดำเนินการตามมาตรการควบคุมโรคของกรมปศุสัตว์อย่างเคร่งครัด เพื่อควบคุมโรคให้สงบได้โดยเร็ว หากพี่น้องประชาชนมีข้อสงสัย หรือพบสุกรป่วยตายผิดปกติ หรือสัตว์ป่วยตายผิดปกติ หรือต้องการความช่วยเหลือจากกรมปศุสัตว์ สามารถแจ้งกรมปศุสัตว์ได้ที่สำนักงานปศุสัตว์อำเภอหรือสำนักงานปศุสัตว์จังหวัดทั่วประเทศ หรือสายด่วนกรมปศุสัตว์ 06-3225 -6888 หรือแอพพลิเคชั่น DLD 4.0 ได้ตลอดเวลา 24 ชั่วโมง
วันเสาร์ที่ 31 กรกฎาคม 2564
ประกาศ ขสมก. ประจำวันที่ 31 กรกฎาคม 2564​ พบพนักงานติดเชื้อไวรัส COVID-19 จำนวน 25 ราย
ประกาศ ขสมก. ประจำวันที่ 31 กรกฎาคม 2564​ พบพนักงานติดเชื้อไวรัส COVID-19 จำนวน 25 ราย
1) พนักงานเก็บค่าโดยสารรถธรรมดา สาย 15 เพศหญิง อายุ 23 ปี
2) พนักงานขับรถโดยสารธรรมดา สาย 15 เพศชาย อายุ 40 ปี
3) พนักงานธุรการ ระดับ 2 งานบริหารงานบุคคล อู่แสมดำ เขตการเดินรถที่ 5 เพศหญิง อายุ 56 ปี
4) พนักงานขับรถโดยสารปรับอากาศ สาย 141 เพศหญิง อายุ 48 ปี
5) พนักงานเก็บค่าโดยสารรถปรับอากาศ สาย 522 เพศหญิง อายุ 57 ปี
6) พนักงานเก็บค่าโดยสารรถปรับอากาศ สาย 77 เพศหญิง อายุ 32 ปี
7) พนักงานเก็บค่าโดยสารรถธรรมดา สาย 68 เพศหญิง อายุ 59 ปี (ปัจจุบันปฏิบัติหน้าที่ช่วยงานธุรการ ณ อู่แสมดำ เขตการเดินรถที่ 5)
8) พนักงานธุรการ ระดับ 2 งานบริหารงานบุคคล อู่คลองเตย เขตการเดินรถที่ 4 เพศชาย อายุ 27 ปี
9) พนักงานขับรถโดยสารปรับอากาศ สาย 205 เพศชาย อายุ 47 ปี
10) พนักงานเก็บค่าโดยสารรถธรรมดา สาย 206 เพศหญิง อายุ 22 ปี
11) พนักงานเก็บค่าโดยสารรถธรรมดา สาย 23 เพศหญิง อายุ 28 ปี
12) พนักงานเก็บค่าโดยสารรถปรับอากาศ สาย 20 เพศหญิง อายุ 35 ปี
13) พนักงานเก็บค่าโดยสารรถธรรมดา สาย 72 เพศหญิง อายุ 27 ปี
14) พนักงานเก็บค่าโดยสารรถธรรมดา สาย 54 เพศหญิง อายุ 31 ปี
15) พนักงานเก็บค่าโดยสารรถธรรมดา สาย 54 เพศหญิง อายุ 41 ปี
16) พนักงานธุรการ ระดับ 2 งานบริหารงานบุคคล อู่คลองเตย เขตการเดินรถที่ 4 เพศชาย อายุ 51 ปี
17) พนักงานธุรการ ระดับ 2 งานแผนงาน อู่คลองเตย เขตการเดินรถที่ 4 เพศหญิง อายุ 53 ปี
18) พนักงานขับรถโดยสารธรรมดา สาย 54 เพศชาย อายุ 37 ปี
19) พนักงานขับรถโดยสารปรับอากาศ สาย 60 เพศชาย อายุ 58 ปี
20) พนักงานเก็บค่าโดยสารรถปรับอากาศ สาย 37 เพศหญิง อายุ 27 ปี
21) พนักงานขับรถโดยสารปรับอากาศ สาย 138 เพศหญิง อายุ 57 ปี
22) พนักงานเก็บค่าโดยสารรถปรับอากาศ สาย 59 เพศหญิง อายุ 43 ปี (ปัจจุบันปฏิบัติหน้าที่นายท่าปล่อยรถโดยสาร สาย 34, 59 ณ อู่รังสิต)
23) พนักงานธุรการจ่ายงาน อู่สวนสยาม เขตการเดินรถที่ 8 เพศหญิง อายุ 60 ปี
24) พนักงานขับรถโดยสารธรรมดา สาย 84 เพศชาย อายุ 29 ปี
25) พนักงานเก็บค่าโดยสารรถธรรมดา สาย 84 เพศหญิง อายุ 28 ปี
วันอังคารที่ 14 ธันวาคม 2564
โฆษกรัฐบาลเผยนายกฯ ยินดีที่กรมควบคุมโรคได้รับรางวัล UNPSA จากผลงานการสกัดกั้นโรคโควิด-19 พร้อมขอบคุณบุคลากรทางด้านสาธารณสุขที่ช่วยสร้างความมั่นคงปลอดภัยทางด้านสาธารณสุขให้คนไทย
โฆษกรัฐบาลเผยนายกฯ ยินดีที่กรมควบคุมโรคได้รับรางวัล UNPSA จากผลงานการสกัดกั้นโรคโควิด-19 พร้อมขอบคุณบุคลากรทางด้านสาธารณสุขที่ช่วยสร้างความมั่นคงปลอดภัยทางด้านสาธารณสุขให้คนไทย
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมที่กรมควบคุมโรค กระทรวงสาธารณสุข ได้รับรางวัล United Nations Public Service Awards หรือ UNPSA ในหัวข้อเรื่อง "Intelligent Sustainable in Public Health Emergency System in Thailand" เมื่อวันที่ 13 ธันวาคม 2564 ที่ผ่านมา จากผลงานการสกัดกั้นโรคไวรัสโคโรนา 2019 ถือว่ารางวัลดังกล่าวสะท้อนถึงมาตรการ และการทำงานที่สำคัญอย่างยิ่งของกระทรวงสาธารณสุข ตลอดจนการดำเนินนโยบายของรัฐบาลที่ตอบโต้ภาวะฉุกเฉินอย่างมีประสิทธิภาพของจนทำให้เป็นที่ยอมรับในระดับโลก
โฆษกรัฐบาลกล่าวว่า รัฐบาลให้ความสำคัญกับการดูแลสุขภาพและสาธารณสุขของพี่น้องคนไทยมาโดยตลอด นายกรัฐมนตรีได้มอบนโยบายให้กระทรวงสาธารณสุขขับเคลื่อนการทำงานตาม พ.ร.บ.โรคติดต่อ พ.ศ. 2558 ซึ่งเป็นกลไกสำคัญของไทยในการขับเคลื่อนกฎหมายและดำเนินการสร้างความเข้มแข็งทางด้านสาธารณสุขและระบบป้องกันควบคุมโรคให้ประเทศไทย ส่งผลให้การดำเนินการด้านสาธารณสุขของไทยมีผลงานเป็นที่ประจักษ์ในระดับโลกมาอย่างต่อเนื่อง ทั้งการได้รับการจัดอันดับให้เป็นประเทศที่มีระดับความเข้มแข็งด้านความมั่นคงด้านสุขภาพ (Health Security) เป็นอันดับที่ 5 จากทั้งหมด 195 ประเทศ รวมทั้งเป็นประเทศกำลังพัฒนาประเทศเดียวที่ถูกจัดอยู่ในอันดับ Top 10 ของโลก และที่ 1 ของเอเชีย ที่มีความพร้อมในการรับมือการระบาดของโรคมากที่สุด ซึ่งมีเพียง 13 ประเทศทั่วโลกเท่านั้น
โฆษกรัฐบาลยังกล่าวเพิ่มเติมว่า นายกรัฐมนตรีขอขอบคุณและให้กำลังใจบุคลากรทางด้านสาธารณสุขทุกคนที่มีส่วนสำคัญในการเสริมสร้างประสิทธิภาพทางด้านสาธารณสุขและระบบป้องกันควบคุมโรคให้ประเทศไทย รัฐบาลยืนยันที่จะดูแลสุขภาพและคุณภาพชีวิตของพี่น้องชาวไทยให้ดีขึ้น รวมทั้งพร้อมพัฒนา ปรับเปลี่ยนแนวทางการดำเนินนโยบายตามสถานการณ์เพื่อให้รับมือกับสถานการณ์ได้อย่างดีที่สุด พร้อมจะนำบทเรียนจากความสำเร็จครั้งนี้ไปเป็นแบบอย่างให้แก่หน่วยงานอื่น ๆ ที่ดำเนินการด้านการให้บริการสาธารณะของไทยต่อไป เพื่อส่งเสริมและสนับสนุนหน่วยงานภาครัฐพัฒนาคุณภาพการให้บริการประชาชนได้อย่างมีประสิทธิภาพ
วันเสาร์ที่ 31 กรกฎาคม 2564
นายกฯ ยืนยัน"ภูเก็ตแซนด์บ็อกซ์ " ยังเดินหน้าต่อ แม้มีการยกระดับมาตรการฯ  สร้างความมั่นใจศักยภาพการท่องเที่ยวควบคู่กับเฝ้าระวังการแพร่ระบาดโควิด-19
นายกฯ ยืนยัน"ภูเก็ตแซนด์บ็อกซ์ " ยังเดินหน้าต่อ แม้มีการยกระดับมาตรการฯ  สร้างความมั่นใจศักยภาพการท่องเที่ยวควบคู่กับเฝ้าระวังการแพร่ระบาดโควิด-19
วันนี้ 31 กรกฎาคม 2564 นายอนุชา บูรพชัยศรี โฆษกประจำสำนักนายกรัฐมนตรี  เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความมั่นใจโครงการภูเก็ตแซนด์บ็อกซ์ (Phuket Sandbox) ยังคงเดินหน้าต่อ ภายใต้การยกระดับมาตรการตรวจคัดกรองการเดินทางเข้าจังหวัดภูเก็ต ควบคุมการเดินทาง และเคลื่อนย้ายแรงงานในเขตพื้นที่จังหวัดภูเก็ต รวมทั้งการแก้ไขเพิ่มเติมการปิดสถานที่หรืองดกิจกรรมที่มีความเสี่ยง  มีผลตั้งแต่วันที่ 3-16 สิงหาคมนี้  เพื่อให้การควบคุมโรคมีประสิทธิภาพอย่างเต็มที่  ทั้งนื้ เพื่อความปลอดภัยของนักท่องเที่ยวและประชาชนภูเก็ตทุกคน
นายอนุชา ฯ กล่าวว่า จากการเปิดภูเก็ตแซนด์บ็อกซ์ (Phuket Sandbox) มาตั้งแต่วันที่ 1 ก.ค.-28 ก.ค. 2564 มีภาพรวมที่เป็นไปในทิศทางที่น่าพอใจ  โดยมีนักท่องเที่ยวจำนวน 12,395 คน มีค่าใช้จ่ายเฉลี่ยอยู่ที่ประมาณ  60,000 บาท/ทริป/คน สร้างรายได้แล้วประมาณ 749.95 ล้านบาท  ทั้งนี้ จากการประเมินของกรมควบคุมโรคทื่พบอัตราการติดเชื้อที่เกิดขึ้นในพื้นที่ค่อนข้างต่ำ โดยการติดเชื้อส่วนใหญ่มาจากภายนอกหรือติดกันเอง โดยไม่มีการแพร่กระจายในพื้นที่ มองว่าโครงการภูเก็ตแซนด์บ็อกซ์ (Phuket Sandbox) ยังดำเนินไปได้ด้วยดี แม้สถานการณ์โลกและประเทศจะมีการแพร่ระบาดอยู่ก็ตาม ทั้งนี้ เมื่อถึงเดือนตุลาคม เริ่มเข้าสู่ฤดูกาลท่องเที่ยว หากประเทศไทยสามารถสร้างความเชื่อมั่นการขับเคลื่อนเศรษฐกิจด้านการท่องเที่ยวโดยเน้นพื้นที่ปลอดภัยจากภูเก็ตแซนด์บ็อกซ์ (Phuket Sandbox) สมุยพลัสโมเดล (เกาะสมุย เกาะพงัน เกาะเต่า) และเตรียมขยายต่อเนื่องต่อไปยังจังหวัดกระบี่ (เกาะพีพี เกาะไหง ไร่เล) และจังหวัดพังงา (เขาหลัก เกาะยาวน้อย เกาะยาวใหญ่) ตามลำดับได้  เชื่อว่าจะส่งผลทำให้นักท่องเที่ยวเข้ามาเพิ่มมากขึ้น ภายใต้แนวทางของพลเอก ประยุทธ์ จันทร์โอชา นายกรัฐมนตรี  ในการสร้างความสมดุลระหว่างการเฝ้าระวังความปลอดภัยสุขภาพอนามัยและการส่งเสริมกิจกรรมทางเศรษฐกิจเพี่อคนไทยทุกคน จึงขอให้ช่วยกันสร้างบรรยากาศที่ดีเพื่อสร้างความเชื่อมั่นให้นักท่องเที่ยว นอกจากนี้ Phuket Sandbox กำลังเป็นที่กล่าวถึงและเป็นที่จับตาของประเทศต่างๆทั่วโลก เพราะหากประสบความสำเร็จ จะถือว่าเป็นแนวทางในการที่ประเทศอื่นๆ จะนำไปเป็นต้นแบบในการเปิดประเทศรับนักท่องเที่ยวในลักษณะเดียวกัน
....
วันพฤหัสบดีที่ 18 สิงหาคม 2565
ซาอุฯ รับสมัครพยาบาล พนักงานทำความสะอาด ผู้ช่วยสัตวแพทย์ และตำแหน่งอื่นรวม 1,415 อัตรา เริ่มสมัครวันนี้ – 23 ส.ค. 65
กระทรวงแรงงาน รับสมัคร พยาบาล ผู้ดูแลผู้ป่วย พนักงานทำความสะอาด ผู้ช่วยสัตวแพทย์ พนักงาน ตัดขนสัตว์เลี้ยง พนักงานบ้านพักสุนัข ผู้สนใจสมัครได้ระหว่างวันที่ 15 – 23 สิงหาคม 2565
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงาน โดยกรมการจัดหางานเปิดรับสมัครคนหางานเพื่อไปทำงานซาอุดีอาระเบียกับนายจ้างบริษัท Saudi Manpower Solution Company (SMASCO) ซึ่งประกอบกิจการบริการทางการแพทย์ จำนวน 1,400 อัตรา ได้แก่ พนักงานทำความสะอาดเพศหญิง 1,000 อัตรา ผู้ดูแลผู้ป่วยหรือคนชรา จำนวน 300 อัตรา พยาบาลทั่วไป จำนวน 100 อัตรา และนายจ้างบริษัท Elite Art Co. ซึ่งประกอบกิจการคลินิกสัตวแพทย์ จำนวน 15 อัตรา ได้แก่ ผู้ช่วยสัตวแพทย์ จำนวน 5 อัตรา พนักงานตัดขนสัตว์เลี้ยง จำนวน 5 อัตรา และพนักงานบ้านพักสุนัข จำนวน 5 อัตรา รวมทั้งสิ้น 1,415 อัตรา ได้ตั้งแต่วันที่ 15 – 23 สิงหาคม 2565
“พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ติดตามความคืบหน้าการจัดส่งแรงไทยไปทำงานประเทศซาอุดีอาระเบียอย่างใกล้ชิด ซึ่งกระทรวงแรงงานดำเนินการโดยให้ความสำคัญมาตลอด จนขณะนี้มีนายจ้างแจ้งความต้องการ ทั้งหมด 7 บริษัท ใน 16 ตำแหน่ง รวมแล้ว 2,161 อัตรา โดยตำแหน่งส่วนใหญ่เป็นตำแหน่งพยาบาล ผู้ช่วยพยาบาล และพนักงาน ทำความสะอาดซึ่งคาดว่าในอนาคตจะมีตำแหน่งงานที่หลากหลายเพิ่มเติมอีกโดยเฉพาะตำแหน่งงานในภาคอุตสาหกรรมบริการ เช่น โรงแรม ร้านอาหาร และพนักงานนวดสปา” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า สำหรับคุณสมบัติของผู้สมัครงาน จะต้องสื่อสารภาษาอังกฤษได้ มีสุขภาพแข็งแรง โดยมีอัตราค่าจ้าง มีดังนี้
1.พนักงานตัดขนสัตว์เลี้ยง (Pet groomers) จำนวน 5 อัตรา ค่าจ้างเดือนละ 3,000 ริยาล หรือประมาณ 28,788 บาท
2.พนักงานบ้านพักสุนัข (Kennel workers) จำนวน 5 อัตรา ค่าจ้างเดือนละ 3,000 ริยาล หรือประมาณ 28,788 บาท
3.ผู้ช่วยสัตวแพทย์ (Veterinary assistants) จำนวน 5 อัตรา ค่าจ้างเดือนละ 2,300 ริยาล หรือประมาณ 22,071 บาท
4.พยาบาลทั่วไป (General nurse) จำนวน 100 อัตรา ค่าจ้างเดือนละ 3,500 ริยาล หรือประมาณ 33,586 บาท
5.ผู้ดูแลผู้ป่วยหรือคนชรา (Caregiver) จำนวน 300 อัตรา ค่าจ้างเดือนละ 2,500 ริยาล หรือประมาณ 23,990 บาท
6.พนักงานทำความสะอาดเพศหญิง (Female Cleaner) จำนวน 1,000 อัตรา ค่าจ้างเดือนละ 1,550 ริยาล หรือประมาณ 14,873 บาท (อัตราแลกเปลี่ยน ณ วันที่ 1 สิงหาคม 2565 : 1 ริยาล เท่ากับ 9.5961 บาท)
ทั้งนี้ ผู้ที่มีความประสงค์สมัครงานสามารถตรวจสอบคุณสมบัติเบื้องต้น และยื่นใบสมัครได้ด้วยตนเอง ณ สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1 - 10 หรือกองบริหารแรงงานไทยไปต่างประเทศ ฝ่ายจัดส่งไปทำงานไต้หวันและประเทศอื่น ๆ ชั้น 12 อาคารสำนักงานประกันสังคม กรุงเทพมหานครพื้นที่ 3 ถนนมิตรไมตรี แขวงดินแดง เขตดินแดง กรุงเทพมหานคร ระหว่างวันที่ 15 – 23 สิงหาคม 2565 ในวันและเวลาราชการ โดยจะประกาศรายชื่อผู้มีสิทธิ ทางเว็บไซต์ doe.go.th/overseas หลังจากนายจ้างคัดเลือกคนหางานด้วยตนเอง ผ่านการสอบสัมภาษณ์แบบออนไลน์ หากมีข้อสงสัยสามารถสอบถามรายละเอียดเพิ่มเติมได้ที่ สายด่วนกระทรวงแรงงาน โทร. 1506 กด 2 กรมการจัดหางาน หรือสายด่วนกรมการจัดหางาน โทร. 1694
วันพุธที่ 29 ธันวาคม 2564
กระทรวงเกษตรฯ จัดทำเอกสารประกอบการดำเนินงานตามที่สำนักงานศุลกากรแห่งสาธารณรัฐประชาชนจีน
กระทรวงเกษตรฯ จัดทำเอกสารประกอบการดำเนินงานตามที่สำนักงานศุลกากรแห่งสาธารณรัฐประชาชนจีน ได้ออกระเบียบใหม่สำหรับการนำเข้าสินค้าอาหาร มีผลบังคับใช้ตั้งแต่วันที่ 1 มกราคม 2565 เป็นต้นไป
นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ เปิดเผยว่า ตามที่สำนักงานศุลกากรแห่งสาธารณรัฐประชาชนจีน (General Administration of Customs of the People’s Republic China: GACC) ได้ออกระเบียบใหม่สำหรับการนำเข้าสินค้าอาหาร คือ ระเบียบฉบับที่ 248 (Decree 248) ว่าด้วยการขึ้นทะเบียนผู้ผลิตอาหารนำเข้าจากต่างประเทศ (Regulations on the Registration and Administration of Overseas Producers of Imported Food: Decree 248) โดยจะมีผลบังคับใช้ตั้งแต่วันที่ 1 มกราคม 2565 เป็นต้นไป กระทรวงเกษตรและสหกรณ์ โดยสำนักงานที่ปรึกษาการเกษตรต่างประเทศ ประจำกรุงปักกิ่ง จึงได้จัดทำเอกสารประกอบการดำเนินงานที่เกี่ยวข้อง ประกอบด้วย 1) คู่มือการเข้าใช้ระบบฉบับภาษาไทย 2) คู่มือการดำเนินงานการให้บริการของทางการ “การขึ้นทะเบียนผู้ประกอบการผลิตอาหารในต่างประเทศที่นำเข้ามายังสาธารณรัฐประชาชนจีน” ฉบับภาษาไทย และ 3) เอกสารรวบรวมประเด็นข้อคำถามของผู้ผลิตอาหารที่พบบ่อยในการปฏิบัติตาม Decree 248 (FAQ) จากการประสานงานกับศุลกากรจีน และการเข้าร่วมประชุมออนไลน์ระหว่างประเทศสมาชิกอาเซียนและศุลกากรจีน
ทั้งนี้ หากผู้ประกอบการผลิตอาหารของไทยที่จะส่งออกไปยังสาธารณรัฐประชาชนจีน ต้องการรายละเอียดเพิ่มเติม สามารถดาวน์โหลดเอกสารได้ที่ https://www.moac.go.th/site-home หรือ https://www.opsmoac.go.th/news-preview-432991791570
วันจันทร์ที่ 28 มีนาคม 2565
รัฐมนตรีว่าการกระทรวงยุติธรรม ทำหนังสือถึง ธปท.-สมาคมธนาคารไทย ชวนสถาบันการเงินร่วมงานมหกรรมไกล่เกลี่ยหนี้ หวังช่วยคลายทุกข์ประชาชนให้มากขึ้น
รัฐมนตรีว่าการกระทรวงยุติธรรม ทำหนังสือถึง ธปท.-สมาคมธนาคารไทย ชวนสถาบันการเงินร่วมงานมหกรรมไกล่เกลี่ยหนี้ หวังช่วยคลายทุกข์ประชาชนให้มากขึ้น พร้อมปลดหนี้เสียคืนบริษัทเอกชน ชี้จัดมาแล้ว 3 ครั้ง ผลตอบรับดี เคลียร์หนี้ไปแล้วกว่า 1,100 ล้าน
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า การจัดงานมหกรรมไกล่เกลี่ยหนี้สินครัวเรือน 4 ภาคและยุติธรรมพบประชาชน จากนโยบายของรัฐบาล พล.อ.ประยุทธ์ จันทร์โอชา นายกรัฐมนตรี ที่เล็งเห็นความสำคัญของการแก้ปัญหาหนี้สิน และปัญหาความเดือดร้อนของประชาชนซึ่งรัฐบาลให้ความสำคัญมาโดยตลอด ซึ่งเราจัดมาแล้ว 3 ครั้ง คือ ที่กทม.และปริมณฑล จ.นครราชสีมา และจ.สงขลา ได้รับผลการตอบรับที่ดีจากประชาชน โดยมีมูลค่าทุนทรัพย์กว่า 1,100 ล้านบาท ทั้งหนี้ก่อนฟ้องและหนี้หลังฟ้อง ช่วยเหลือประชาชนกว่า 6,000 ราย ประกอบกับหนี้สินที่หยุดเคลื่อนไหวในการชำระ จะมีการผ่อนผันทยอยจ่าย ทำให้ภาพรวมเศรษฐกิจของบริษัทต่างๆก็จะขยับดีขึ้น มีรายได้เข้า ไม่ใช่หนี้เสียอย่างที่ผ่านมา แต่ตนยังต้องการให้สถาบันการเงินเข้าร่วมงานมากกว่านี้ เพราะจะสามารถช่วยเหลือประชาชนได้มากขึ้น ตนจึงทำหนังสือถึง ผู้ว่าการธนาคารแห่งประเทศไทย และประธานสมาคมธนาคารไทย เพื่อขอความอนุเคราะห์ เชิญชวนสถาบันการเงินต่างๆ กลุ่มไฟแนนซ์รถยนต์ บัตรเครดิตต่างๆ เข้าร่วมงานมหกรรมไกล่เกลี่ยหนี้สินครัวเรือนและยุติธรรมพบประชาชน ที่เราจัดทั่วประเทศ
"การเดินหน้าแก้ไขปัญหาหนี้สินของประชาชน ผมต้องขอบคุณทุกหน่วยงาน ทั้ง กองทุนเงินให้กู้ยืมเพื่อการศึกษา (กยศ.) บริษัท เจเอ็มที เน็ทเวอร์ค เซอร์วิสเซ็ท จำกัด(มหาชน) บริษัท บริหารสินทรัพย์ เจ จำกัด บริษัท เคบี เจ แคปปิตอล จำกัด ธนาคารออมสิน และธนาคารอิสลาม เป็นต้น ในการตระเวนไปทั่วประเทศ ช่วยเคลียร์หนี้สินของประชาชน ช่วยลดเงินต้น ดอกเบี้ย และเบี้ยปรับ ซึ่งหากเราได้สถาบันการเงินเข้าร่วมงานมากกว่านี้ ผมมั่นใจว่าเราจะช่วยลูกหนี้ได้มากขึ้น และหากเราร่วมแรงร่วมใจกันจะช่วยให้ประชาชนผ่านพ้นวิกฤตไปได้" นายสมศักดิ์ กล่าว
วันพฤหัสบดีที่ 19 สิงหาคม 2564
ศบค.มท. แจ้งทุกจังหวัดและ กทม. เสนอคณะกรรมการโรคติดต่อจังหวัด/กทม. พิจารณาดำเนินการตามประเด็นข้อเสนอแนะ/ข้อสั่งการ ศปก.ศบค. เน้นสร้างการรับรู้ที่ถูกต้องให้กับประชาชน
ศบค.มท. แจ้งทุกจังหวัดและ กทม. เสนอคณะกรรมการโรคติดต่อจังหวัด/กทม. พิจารณาดำเนินการตามประเด็นข้อเสนอแนะ/ข้อสั่งการ ศปก.ศบค. เน้นสร้างการรับรู้ที่ถูกต้องให้กับประชาชน
เมื่อวันที่ 17 ส.ค. 64 ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า ศูนย์ปฏิบัติการ ศูนย์บริหารสถานการณ์โควิด-19 (ศปก.ศบค.) แจ้งผลการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) ครั้งที่ 12/2564 ซึ่งมีประเด็นข้อเสนอแนะ/ข้อสั่งการที่เกี่ยวข้องกับการดำเนินงานของจังหวัดและกรุงเทพมหานคร
.
เพื่อให้การดำเนินการเป็นไปตามมติที่ประชุมดังกล่าว นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้แจ้งไปยังผู้ว่าราชการทุกจังหวัดและปลัดกรุงเทพมหานคร พิจารณาดำเนินการตามมาตรการป้องกันและควบคุมในพื้นที่เฉพาะ (Bubble & Seal) และการดำเนินการป้องกันและควบคุมการแพร่ระบาดในโรงงาน (Factory Sandbox) เพื่อป้องกันและควบคุมการแพร่ระบาดในกลุ่มแรงงานในสถานประกอบกิจการหรือโรงงาน รวมถึงไม่ให้มีการแพร่ระบาดไปสู่ชุมชน ป้องกันการเสียชีวิตและลดผลกระทบทางเศรษฐกิจสังคมจากการหยุดดำเนินกิจการ และให้ทุกจังหวัดดำเนินการบริหารจัดการขยะติดเชื้อ ตั้งแต่ต้นทาง กลางทาง และปลายทาง เพื่อป้องกันการแพร่กระจายของเชื้อโรค รวมทั้งเน้นย้ำให้ทุกจังหวัดดำเนินการสร้างการรับรู้และสร้างความเข้าใจที่ถูกต้องให้กับประชาชน โดยนำรูปแบบการสื่อสารที่มีอยู่มาปรับใช้ในการดำเนินงานเช่น หอกระจายข่าว หรือช่องทางการสื่อสารอื่น ๆ ของจังหวัด
.
นอกจากนี้ ได้แจ้งให้จังหวัดในเขตพื้นที่ควบคุมสูงสุดและเข้มงวด ดำเนินการตามกฎหมายว่าด้วยโรคติดต่อ ในการออกคำสั่งหรือประกาศเพื่อปรับมาตรการควบคุมแบบบูรณาการเร่งด่วนสำหรับสถานที่ กิจการ หรือกิจกรรมที่มีความเสี่ยงให้ธนาคาร หรือสถานบันการเงิน ที่ตั้งอยู่ในห้างสรรพสินค้า ศูนย์การค้า คอมมูนิตี้มอลล์ หรือสถานประกอบการอื่นที่มีลักษณะคล้ายกันในเขตพื้นที่ควบคุมสูงสุดและเข้มงวด สามารถเปิดดำเนินการได้จนถึง 20.00 น. โดยให้ดำเนินการภายใต้เงื่อนไขเงื่อนเวลา การจัดระบบ ระเบียบ และมาตรการป้องกันโรคที่ทางราชการกำหนด
วันจันทร์ที่ 28 มีนาคม 2565
รัฐบาลจัดสรรที่ดินทำกินให้เกิดประโยชน์สูงสุดแก่ประชาชน
วันอาิทตย์ที่ 13 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลขับเคลื่อนการบริหารจัดการที่ดินและการใช้ทรัพยากรดินของประเทศให้เกิดประโยชน์สูงสุดแก่ประชาชน ด้วยความสมดุล เป็นธรรม และยั่งยืนมาตั้งแต่ปี 2558 ถึงปัจจุบัน โดยจัดสรรที่ดินทำกินแก่ชุมชนแล้ว 1,442 แห่ง ใน 70 จังหวัด รวมกว่า 5,757,000 ไร่ ครอบคลุมประชาชน 69,368 ราย พร้อมทั้งแก้ปัญหาเชิงพื้นที่อย่างเป็นระบบ ซึ่งเกี่ยวข้องกับหลายพื้นที่ เช่น พื้นที่ป่าไม้ พื้นที่นิคมสหกรณ์ ที่ราชพัสดุ เขตปฏิรูปที่ดิน และพื้นที่สาธารณประโยชน์ โดยเมื่อประชาชนได้รับการจัดสรรที่ดินแล้ว รัฐบาลจะช่วยส่งเสริมการพัฒนาอาชีพ การพัฒนาผลผลิต และการตลาด ตามความต้องการของแต่ละชุมชนเพื่อให้ทุกชุมชนสามารถพึ่งพาตนเองได้อย่างยั่งยืน ดำเนินการไปแล้วใน 62 จังหวัด รวม 46,820 ราย
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอาทิตย์ที่ 15 พฤษภาคม 2565
รัฐมนตรีว่าการกระทรวงยุติธรรม ปลื้มผลโพล ประชาชนพอใจ กระทรวงยุติธรรม หลายโครงการ "ไกล่เกลี่ยหนี้-ปลดล็อคกระท่อม-ยึดทรัพย์ยาเสพติด"
รัฐมนตรีว่าการกระทรวงยุติธรรม ปลื้มผลโพล ประชาชนพอใจ กระทรวงยุติธรรม หลายโครงการ "ไกล่เกลี่ยหนี้-ปลดล็อคกระท่อม-ยึดทรัพย์ยาเสพติด" ชี้ ทำงานหนัก จนชาวบ้านเห็น จี้ ปรับปรุงเรื่องที่ยังสอบตก
วันที่ 15 พฤษภาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า กระทรวงยุติธรรม ได้ร่วมกับ"นิด้าโพล" สำรวจความคิดเห็น เรื่อง การดำเนินงานด้านกระบวนการยุติธรรมของกระทรวงยุติธรรม ในช่วง 2 ปีที่ผ่านมา จำนวน 1,310 หน่วยตัวอย่าง กำหนดค่าความเชื่อมั่นที่ร้อยละ 97.0
นายสมศักดิ์ กล่าวอีกว่า จากผลการสำรวจพบว่า การแก้หนี้และไกล่เกลี่ยหนี้สินครัวเรือน ประชาชนมีความพอใจถึงร้อยละ 50.52 และพอใจมากถึงร้อยละ 15.16 ส่วนการช่วยเหลือเยียวยาเหยื่อและผู้เสียหาย ประชาชนมีความพึงพอใจร้อยละ 51.53 และพอใจมากถึงร้อยละ 11.77 แต่ก็ยังมีประชาชน ไม่ค่อยพอใจอยู่ร้อยละ 11.85
นายสมศักดิ์ กล่าวต่อว่า การปราบปรามยาเสพติดและยึดทรัพย์ตัดเครือข่ายวงจรยาเสพติด ประชาชนมีความพึงพอใจ ร้อยละ 39.88 และพอใจมากถึงร้อยละ 21.56
ส่วนการให้โอกาสผู้ต้องขังกลับคืนสู่สังคม และนิคมอุตสาหกรรมราชทัณฑ์ ประชาชนมีความพึงพอใจ ร้อยละ 53.48 และพอใจมากถึงร้อยละ 10.93
"การปลดล็อคพืชกระท่อมออกจากบัญชียาเสพติด ประชาชนมีความพึงพอใจถึงร้อยละ 42.80 และพอใจมาก ร้อยละ 10.95 ส่วนการผลักดันร่างพระราชบัญญัติมาตรการป้องกันการกระทำความผิดซ้ำในความผิดเกี่ยวกับเพศหรือที่ใช้ความรุนแรง ประชาชนมีความพึงพอใจ ร้อยละ 46.02 และพอใจมากถึงร้อยละ 12.47" รมว.ยุติธรรม กล่าว
นายสมศักดิ์ กล่าวต่อว่า ผลสำรวจยังพบว่า ประชาชนคาดหวังให้กระทรวงยุติธรรม พัฒนาระบบการบริการให้เข้าถึงอย่างเท่าเทียม พร้อมเผยแพร่ความรู้ด้านกฎหมาย และปราบปรามยาเสพติด นอกจากนี้ อยากให้พัฒนาระบบแก้ไขฟื้นฟูผู้กระทำผิดและการช่วยเหลือดูแลผู้พ้นโทษ รวมถึงพัฒนาระบบป้องกันอาชญากรรมเพื่อสร้างความปลอดภัยในสังคม
"จะเห็นได้ว่า ผลสำรวจความคิดเห็นของประชาชน เป็นประโยชน์อย่างมาก ซึ่งเสมือนเป็นเข็มทิศนำทางให้เราช่วยแก้ปัญหาให้กับประชาชนได้ถูกทาง โดยอะไรที่ประชาชน รู้สึกพอใจแล้ว ผมก็ขอให้เดินหน้าต่อ ส่วนที่ยังไม่ค่อยพอใจ ก็ขอให้หน่วยงานที่เกี่ยวข้อง แก้ไขปรับปรุงอย่างเร่งด่วน เพื่อประชาชน จะได้รับทราบถึงภารกิจที่เราได้ดำเนินการ อย่างที่หลายโครงการประชาชนเห็นด้วยอย่างล้นหลาม ซึ่งสะท้อนว่า เราได้ตั้งใจทำงานอย่างหนัก จนออกไปสู่สายตาของประชาชน " นายสมศักดิ์ กล่าว
วันศุกร์ที่ 27 สิงหาคม 2564
พณ. - กษ. เร่งช่วยเหลือชาวสวนลำไย ออก 5 มาตรการระบายผลผลิตลำไยตกค้าง
....
กระทรวงพาณิชย์จับมือกระทรวงเกษตรและสหกรณ์ ออก 5 มาตรการ ดำเนินการแก้ปัญหาราคาลำไยตกต่ำ ดังนี้
.
1. รับซื้อผ่านข้อตกลง ระหว่างกลุ่มเกษตรกรกับห้างค้าส่ง - ค้าปลีก ตลาดกลางสินค้าเกษตร โรงงานแปรรูป รวมถึงช่วยกระจายผลผลิตออกนอกแหล่งผลิต ปริมาณกว่า 80,000 ตัน
2. สนับสนุนค่าบริหารจัดการในการรวบรวมและกระจายผลผลิตลำไย อัตรา 3 บาทต่อกิโลกรัม ใน 6 จังหวัด ปริมาณกว่า 15,764 ตัน
3. รับซื้อผลผลิต "ลำไยรูดร่วง" โดยตรงจากเกษตรกร กลุ่มเกษตรกร สหกรณ์การเกษตรและวิสาหกิจชุมชน เพื่อนำไปสู่การแปรรูป รวม 8,600 ตัน
4. สนับสนุนค่าบริหารจัดการผลักดันส่งออกผลไม้กิโลกรัมละ 5 บาท มีเป้าหมาย 60,000 ตัน
5. ร่วมกับบริษัทไปรษณีย์ไทย สนับสนุนกล่องบรรจุผลไม้และค่าขนส่งฟรี รวม 200,000 กล่อง ให้แก่เกษตรกรผู้ปลูกผลไม้และผู้ประกอบการ online
อ่านเพิ่มเติม คลิกhttps://www.thaigov.go.th/news/contents/details/45130
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 24 มิถุนายน 2564
ก.อุตฯ มอบหน้ากากอนามัย แอลกอฮอล์ และเจลแอลกอฮอล์ ให้แก่โรงพยาบาลธรรมศาสตร์เฉลิมพระเกียรติ
ปลัดฯ กอบชัย มอบหน้ากากอนามัย แอลกอฮอล์ และเจลแอลกอฮอล์ ให้แก่โรงพยาบาลธรรมศาสตร์เฉลิมพระเกียรติ
วันนี้ (24 มิถุนายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม มอบ หน้ากากอนามัย N-95 จำนวน 20,000 ชิ้น เจลแอลกอฮอล์ 75% จำนวน 30 ลัง แอลกอฮอล์ จำนวน 10 ถัง ให้แก่โรงพยาบาลธรรมศาสตร์เฉลิมพระเกียรติ เพื่อใช้สำหรับการรองรับผู้ป่วยโควิด-19 โดยมี ศ.ดร.สุรพล นิติไกรพจน์ ประธานกรรมการบริหารโรงพยาบาลธรรมศาสตร์เฉลิมพระเกียรติ และรศ.นพ.พฤหัส ต่ออุดม ผู้อำนวยการโรงพยาบาลธรรมศาสตร์เฉลิมพระเกียรติ เป็นผู้รับมอบ ณ โรงพยาบาลธรรมศาสตร์เฉลิมพระเกียรติ รังสิต
วันพฤหัสบดีที่ 11 พฤศจิกายน 2564
กรมเจ้าท่า กระทรวงคมนาคม เตรียมพร้อมมาตรการด้านความปลอดภัย ในคืนเทศกาลลอยกระทง  ประจำปี 2564
จากนโยบายและคำสั่งการของนายศักดิ์สยาม ชิดชอบ รัฐมนตรีว่าการกระทรวงคมนาคม และนายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ให้กรมเจ้าท่าดำเนินการด้านมาตรการเพื่อความปลอดภัยในช่วงเทศกาลลอยกระทงประจำปี 2564
วันที่ 11 พฤศจิกายน 2564 นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เป็นประธาน และนายสมพงษ์ จิรศิริเลิศ รองอธิบดีกรมเจ้าท่า ด้านปฎิบัติการ ประชุมเตรียมความพร้อมร่วมกับหน่วยงานที่เกี่ยวข้อง อาทิ ตำรวจน้ำ กองทัพเรือ เอเชียทีค กองเรือลำน้ำ กรมป้องกันและบรรเทาสาธารณภัย บริษัทเรือด่วนเจ้าพระยา สมาคมเรือไทย สมาคมการค้าธุรกิจในแม่น้ำเจ้าพระยา บริษัท อี สมาร์ท ทรานสปอร์ต จำกัด ก่อนคืนเทศกาลลอยกระทง พร้อมลงเรือตรวจการณ์เจ้าท่า ตรวจความพร้อมของท่าเทียบเรือในแม่น้ำเจ้าพระยา ที่คาดว่าจะเป็นท่าเรือหลักๆที่ประชาชนจะมาร่วมกิจกรรมลอยกระทงเป็นจำนวนมาก ได้แก่ ท่าเรือสะพานพุทธ ท่าเรือสี่พระยา ท่าเรือเอเชียทีค และท่าเรือไอคอนสยาม โดยกรมเจ้าท่าได้มีการจัดกำลังเจ้าหน้าที่รักษาการณ์ในคืนลอยกระทง ส่วนกลาง จำนวน 196 คน เรือรักษาการณ์ 88 ลำ ส่วนภูมิภาค จำนวน 753 คน เรือรักษาการณ์ 78 ลำ พร้อมออกประกาศควบคุมการเดินเรือ และเตือนให้ใช้ความระมัดระวังในการเดินเรือในช่วงเทศกาลลอยกระทง
ทั้งนี้ การจัดประชุมฯและลงพื้นที่ตรวจดูความพร้อมของท่าเทียบเรือ จะเป็นการช่วยตรวจตราควบคุม ดูแลการเดินเรือ การใช้เรือและท่าเทียบเรือต่างๆในวันลอยกระทง พ.ศ.2564 เพื่อให้เกิดความเป็นระเบียบเรียบร้อยในการเดินเรือ เกิดความปลอดภัยต่อชีวิตและทรัพย์สินของประชาชน ตลอดจนป้องกันอุบัติเหตุทางน้ำที่อาจจะเกิดขึ้นได้ รวมทั้งขอความร่วมมือประชาชนปฏิบัติตามมาตรการป้องกันโรคติดต่อเชื้อไวรัสโคโรนา 2019 และคำแนะนำของเจ้าหน้าที่ประจำท่าเทียบเรือโดยเคร่งครัด หากท่านใดพบเห็นเหตุการณ์ความไม่ปลอดภัยทางน้ำ สามารถแจ้งสายด่วนกรมเจ้าท่า โทร 1199 ได้ตลอด 24 ชั่วโมง
วันพฤหัสบดีที่ 28 เมษายน 2565
การรถไฟแห่งประเทศไทย พร้อมทดสอบเดินรถ “อุลตร้าแมน” หัวรถจักรดีเซลไฟฟ้าน้องใหม่ของไทย
ก่อนเปิดให้บริการขนส่งสินค้าและขบวนรถเชิงพาณิชย์ทั่วประเทศ
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย(รฟท.) กระทรวงคมนาคม เปิดเผยว่า ตามที่ รฟท. ได้มีการจัดหา และรับมอบรถจักรดีเซลไฟฟ้า (Diesel Electric Locomotive) รุ่นใหม่ น้ำหนักกดเพลา 16 ตัน/เพลา พร้อมอะไหล่ ระยะที่ 1 จำนวน 20 คัน จากกิจการร่วมค้า เอสเอฟอาร์ เมื่อวันที่ 4 กุมภาพันธ์ 2565 ที่ผ่านมา ซึ่งถือเป็นรถจักรดีเซลไฟฟ้ารุ่นล่าสุดของไทยนั้น
ขณะนี้ รฟท. ได้ดำเนินขั้นตอนการตรวจรับ เช็คสภาพความสมบูรณ์ของเครื่องยนต์ อะไหล่ต่างๆ ของรถทั้ง 20 คันเสร็จสิ้นเป็นที่เรียบร้อยแล้ว และเมื่อวันที่ 27 เมษายน 2565 ได้เริ่มทำการทดสอบหัวรถจักรเป็นครั้งแรก โดยใช้ลากจูงขบวนรถโดยสาร 115 คัน ที่มีน้ำหนักประมาณ 1,000 ตัน จากย่านสถานีกลางบางซื่อ - ชุมทางฉะเชิงเทรา ซึ่งผลการทดสอบเป็นไปด้วยความเรียบร้อยดี
ทั้งนี้ รฟท. จะมีการทดสอบอีกครั้ง ในวันที่ 9 พฤษภาคม 2565 โดยใช้ลากจูงขบวนรถสินค้าที่มีน้ำหนัก 2,100 ตัน จากชุมทางศรีราชา - ไอซีดีลาดกระบัง โดยเมื่อทำการทดสอบเสร็จสิ้น รฟท. มีแผนจะนำไปเปิดให้บริการขนส่งสินค้า และเดินขบวนรถเชิงพาณิชย์ (รถทางไกล) ในเส้นทางต่างๆ ทั่วประเทศ อาทิ กรุงเทพ - เชียงใหม่ กรุงเทพ - หนองคาย และกรุงเทพ - สุไหงโกลก เป็นต้น เพื่อทดแทนหัวรถจักรเดิมที่มีอายุการใช้งานมายาวนานรองรับปริมาณผู้โดยสารและการขนส่งสินค้าทั่วประเทศต่อไปสำหรับรถจักรดีเซลไฟฟ้า (Diesel Electric Locomotive) ถือเป็นรถจักรดีเซลไฟฟ้าคุณภาพสูง ทำความเร็วสูงสุดได้ 120 กม./ชม. ผลิตด้วยเทคโนโลยีทันสมัยจากบริษัท ซีอาร์อาร์ซี ซิชูเยียน (CRRC Qishuyan) ผู้ผลิตรถจักรดีเซลชั้นนำของประเทศจีน และใช้เครื่องยนต์ที่ผลิตจากประเทศเยอรมนี มีลักษณะภายในและภายนอกโดดเด่น ทันสมัย ใช้โทนสีแดงสลับเทา จึงได้รับฉายาว่า “อุลตร้าแมน” โดยมีเป้าหมายนำเข้ามาใช้ทดแทนรถจักรเดิมที่มีอายุการใช้งานมายาวนาน และช่วยเสริมศักยภาพการให้บริการแก่ผู้โดยสารและขนส่งสินค้า ตลอดจนรองรับการขยายโครงข่ายรถไฟทางคู่ที่จะเปิดใช้ในอนาคต
“รฟท. มั่นใจว่ารถจักรดีเซลไฟฟ้ารุ่นใหม่นี้ จะเข้ามาช่วยเพิ่มประสิทธิภาพการให้บริการแก่พี่น้องประชาชนได้เป็นอย่างดี เพราะถือเป็นรถจักรที่มีความทันสมัย มีสมรรถนะการใช้งานที่ดีกว่าเดิม ซึ่งช่วยให้ทั้งการขนส่งสินค้าและผู้โดยสารมีความรวดเร็ว ปลอดภัย รวมถึงช่วยสร้างโอกาสในการหารายได้ของการรถไฟฯ และยกระดับศักยภาพการขนส่งทางรางให้กับประเทศไทยได้เป็นอย่างดี”
วันพฤหัสบดีที่ 8 กรกฎาคม 2564
รัฐมนตรีว่าการกระทรวงยุติธรรม พร้อมด้วยอธิบดีกรมราชทัณฑ์ รับมอบเงินบริจาคช่วยเหลือทัณฑสถานโรงพยาบาลราชทัณฑ์จากกรมบังคับคดี เพื่อช่วยเหลือผู้ติดเชื้อไวรัสโคโรนา 2019
รัฐมนตรีว่าการกระทรวงยุติธรรม พร้อมด้วยอธิบดีกรมราชทัณฑ์ รับมอบเงินบริจาคช่วยเหลือทัณฑสถานโรงพยาบาลราชทัณฑ์จากกรมบังคับคดี เพื่อช่วยเหลือผู้ติดเชื้อไวรัสโคโรนา 2019
ในวันพฤหัสบดีที่ ๘ กรกฎาคม ๒๕๖๔ เวลา ๐๙.๓๐ น. ณ ห้องรับรองกระทรวงยุติธรรม ชั้น ๑๑ อาคารกระทรวงยุติธรรม ถนนแจ้งวัฒนะ กรุงเทพมหานคร นายสมศักดิ์ เทพสุทิน รัฐมนตรีว่าการกระทรวงยุติธรรม และนายอายุตม์ สินธพพันธุ์ อธิบดีกรมราชทัณฑ์ รับมอบเงินบริจาคช่วยเหลือทัณฑสถานโรงพยาบาลราชทัณฑ์ เพื่อช่วยเหลือผู้ติดเชื้อไวรัสโคโรนา 2019 (โควิด-19) จากกรมบังคับคดี โดยมีนางอรัญญา ทองน้ำตะโก อธิบดีกรมบังคับคดี เป็นผู้มอบเงินบริจาค ซึ่งมีข้าราชการ และเจ้าหน้าที่กรมบังคับคดีทั้งในส่วนกลาง และส่วนภูมิภาค ร่วมบริจาคเงินดังกล่าว เพื่อนำไปจัดซื้ออุปกรณ์ทางการแพทย์ เวชภัณฑ์ และสิ่งของจำเป็นสำหรับการดูแลรักษาผู้ป่วยที่ติดเชื้อไวรัสโคโรนา 2019 ต่อไป
วันจันทร์ที่ 9 สิงหาคม 2564
เร่งกระจายชุดตรวจ ATK ให้ ประชาชนตรวจด้วยตนเอง ภายใน ส.ค. นี้
....
องค์การเภสัชกรรม เร่งจัดหาชุดตรวจโควิด ATK Antigen test kit (ATK) จำนวน 8.5 ล้านชุด แจกให้ประชาชนกลุ่มเสี่ยงสามารถตรวจหาเชื้อโควิด-19 ได้ด้วยตัวเอง โดยคาดว่าจะเริ่มกระจายไปยังพื้นที่ต่าง ๆ ได้ภายในเดือน ส.ค. นี้
.
สำหรับแนวทางการกระจายชุดตรวจ ATK นั้น จะสำรองคงคลังเพื่อจัดสรรตามสถานการณ์ จำนวน 1.5 ล้านชุด ส่วนที่เหลือจัดสรรตามความรุนแรงของการระบาดในแต่ละพื้นที่ ขั้นต่ำ 40,000 ชุด หากจังหวัดไหนไม่พอจะนำส่วนที่สำรองไว้มาจัดสรรเพิ่มเติมตามความเร่งด่วน
.
ขณะเดียวกัน สำนักงานหลักประกันสุขภาพแห่งชาติ (สปสช.) จะประสานร้านขายยาแผนปัจจุบันประเภท 1 และคลินิกทั่วประเทศ เป็นหน่วยกระจายชุดตรวจ ATK เพื่อความรวดเร็วและทั่วถึง
.
กรณีตรวจแล้วพบว่าติดเชื้อ และสามารถเข้ารับการรักษาในระบบ Home isolation หรือรักษาตัวที่บ้าน ร้านขายยาสามารถดูแลให้คำปรึกษา และติดตามอาการ ซึ่งจะช่วยผู้ป่วยที่ไม่มีอาการหรือมีอาการน้อยมากสามารถดูแลตัวเองได้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 26 ตุลาคม 2564
รัฐบาลอนุมัติเพิ่มเงิน 4 โครงการลดค่าครองชีพประชาชน
วันเสาร์ที่ 23 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอนุมัติงบประมาณ 54,000 ล้านบาท ให้แก่ 4 โครงการเพื่อช่วยลดค่าครองชีพในช่วงเดือน พ.ย.-ธ.ค. ประกอบด้วย โครงการเพิ่มกำลังซื้อแก่ผู้มีบัตรสวัสดิการแห่งรัฐ เพิ่มวงเงินให้คนละ 300 บาท/เดือน เป็นเวลา 2 เดือน ครอบคลุมประชาชนกว่า 13 ล้านคน โครงการเพิ่มกำลังซื้อแก่ผู้ต้องการความช่วยเหลือเป็นพิเศษ ให้วงเงินเพิ่มคนละ 300 บาท/เดือน เป็นเวลา 2 เดือน ครอบคลุมประชาชนกว่า 2 ล้านคน โครงการคนละครึ่ง เฟส 3 ให้วงเงินเพิ่มคนละ 1,500 บาท สำหรับใช้จ่ายในเดือน พ.ย.-ธ.ค. ครอบคลุมประชาชน 28 ล้านคน และโครงการยิ่งใช้ยิ่งได้ เพิ่มวงเงิน e-Voucher จาก 7,000 บาท เป็น 10,000 บาทต่อคน เพื่อช่วยเหลือประชาชน ผู้ประกอบการ และกระตุ้นเศรษฐกิจในช่วงที่กำลังฟื้นตัว
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 22 มิถุนายน 2565
ครม. ไฟเขียว ขยายจำนวนสิทธิ “เราเที่ยวด้วยกัน เฟส 4” เพิ่มอีก 1.5 ล้านสิทธิ ใช้ได้ถึง ต.ค. 65
.....
ที่ประชุม ครม. (21 มิ.ย. 65) เห็นชอบขยายจำนวนสิทธิโครงการเราเที่ยวด้วยกัน เฟส 4 อีก 1.5 ล้านสิทธิ (จากเดิม 2 ล้านสิทธิ) รวมเป็น 3.5 ล้านสิทธิ และขยายเวลาโครงการฯ จากเดิมเดือน พ.ค. 65 เป็นเดือน ต.ค. 65 โดยยังคงให้สิทธิประโยชน์ของโครงการตามเดิม
.
สิทธิที่ 1 : ส่วนลดค่าโรงแรมที่พัก 40% ของราคาห้องพัก/ห้อง/คืน สูงสุดไม่เกิน 3,000 บาท/ห้อง/คืน (จำกัดสิทธิคนละไม่เกิน 10 ห้อง หรือ 10 คืน ตลอดโครงการ)
สิทธิที่ 2 : ส่วนลดค่าอาหารและค่าเข้าสถานที่ท่องเที่ยว สูงสุด 600 บาท/ห้อง/คืน โดยผู้ร่วมโครงการจะได้รับคูปองอาหาร/ท่องเที่ยว วันละ 1 ครั้ง หลังเวลา 17.00 น. ของวันเช็คอิน และคูปองจะหมดอายุเวลา 23.59 น. ของวันเช็คเอาท์ สำหรับวิธีการใช้คูปองนั้น ประชาชนจะชำระ 60% และรัฐบาลช่วยจ่าย 40% ผ่านการตัดเงินจากคูปอง
สิทธิที่ 3 : คืนเงินค่าตั๋วเครื่องบิน 40% แต่ไม่เกิน 3,000 บาทต่อผู้โดยสาร จำกัดห้องพักละ 2 ที่นั่ง ตามจำนวนห้องที่เข้าพักจริง แต่รวมไม่เกิน 30 ที่นั่ง
- รับสิทธิลดค่าตั๋วเครื่องบิน 40% ของราคาค่าตั๋วเครื่องบิน 2 สิทธิผู้โดยสาร ต่อ 1 ห้องโรงแรมที่จอง แต่ไม่เกิน 2,000 บาท ต่อผู้โดยสาร เมื่อเดินทางไปยังจังหวัดปลายทางทั่วไป
- รับสิทธิลดค่าตั๋วเครื่องบิน 40% แต่ไม่เกิน 3,000 บาท ต่อผู้โดยสาร เมื่อเดินทางไปยังจังหวัดภูเก็ต พังงา กระบี่ สุราษฎร์ธานี สงขลา เชียงใหม่ และเชียงราย
.
และขอเชิญชวนประชาชนสนับสนุนการท่องเที่ยวในกลุ่มจังหวัดท่องเที่ยวเมืองรองให้มากขึ้น เพื่อช่วยกระตุ้นและสร้างรายได้ให้ผู้ประกอบจากการท่องเที่ยวภายในประเทศ
#ไทยคู่ฟ้า #ร่วมต้านโควิด19
-------------------
วันพฤหัสบดีที่ 21 ตุลาคม 2564
โฆษกรัฐบาลเผย นายกฯ ห่วงใยประชาชน หลังค่าดัชนีฝุ่นละออง PM 2.5 สูงเกินมาตรฐานในหลายพื้นที่ พร้อมให้หน่วยงานสุขอนามัยและสิ่งแวดล้อมติดตามสถานการณ์ฝุ่นใกล้ชิด แจ้งเตือนประชาชน
โฆษกรัฐบาลเผย นายกฯ ห่วงใยประชาชน หลังค่าดัชนีฝุ่นละออง PM 2.5 สูงเกินมาตรฐานในหลายพื้นที่ พร้อมให้หน่วยงานสุขอนามัยและสิ่งแวดล้อมติดตามสถานการณ์ฝุ่นใกล้ชิด แจ้งเตือนประชาชนอย่างสม่ำเสมอด้วย
นายธนกรวังบุญชนะโฆษกประจำสำนักนายกรัฐมนตรีเผยพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมห่วงประชาชนหลังเว็บไซต์IQAIRได้รายงานคุณภาพอากาศของประเทศไทยพบค่ามลพิษฝุ่นPM2.5 AQIเกินร้อยซึ่งอยู่ในระดับที่ไม่ดีต่อสุขภาพใน10สถานที่ได้แก่
1.เชียงดาว,จ.เชียงใหม่194 AQI
2.พระสมุทรเจดีย์,จ.สมุทรปราการ155 AQI
3.สมุทรสงคราม,จ.สมุทรสงคราม155 AQI
4.ทวีวัฒนากทม. 155 AQI
5.บางละมุง,จ.ชลบุรี154 AQI
6.พัทยา,จ.ชลบุรี149 AQI
7.สามพราน,จ.นครปฐม139 AQI
8.วังทองหลางกทม.134 AQI
9.ชลบุรี,จ.ชลบุรี129 AQI
10.บางบ่อ,สมุทรปราการ127 AQI
"นายกรัฐมนตรีฝากความห่วงใยถึงพี่น้องประชาชนโดยเฉพาะผู้สูงอายุและเด็กเล็กในพื้นที่ดัชนีคุณภาพอากาศที่อยู่ในระดับที่ไม่ดีต่อสุขภาพขอให้งดทำกิจกรรมกลางแจ้งและดูแลสุขภาพเป็นพิเศษรวมทั้งยังต้องสวมใส่หน้ากากอนามัย/หน้ากากผ้าตลอดเวลาเพื่อป้องกันฝุ่นละอองรวมทั้งลดปัจจัยเสี่ยงในการแพร่หรือรับเชื้อโควิด19 พร้อมให้หน่วยงานด้านสุขอนามัยและสิ่งแวดล้อมติดตามสถานการณ์ฝุ่นในพื้นที่อย่างใกล้ชิดและแจ้งเตือนประชาชนอย่างสม่ำเสมอด้วย"นายธนกรฯกล่าว
วันจันทร์ที่ 29 พฤศจิกายน 2564
รถไฟชานเมืองสายสีแดงพร้อมให้บริการเต็มรูปแบบแล้ว
ครอบคลุมสายเหนือ และสายตะวันตก มีขบวนรถให้บริการทุกๆ 20 นาที
ไม่พลาดทุกนัดหรือกิจกรรมสำคัญ เข้าเมือง หรือไปสนามบินดอนเมืองแบบทันเวลาได้แล้ววันนี้ ด้วยรถไฟชานเมืองสายสีแดง การรถไฟแห่งประทศไทย (รฟท.) กระทรวงคมนาคม ที่เปิดให้บริการอย่างเต็มรูปแบบครอบคลุมสายเหนือ และสายตะวันตก
จากรังสิต - บางซื่อ รวม 10 สถานี ระยะทาง 26 กม. ใช่เวลาแค่ 23 นาที
จากตลิ่งชัน - บางซื่อ รวม 4 สถานี ระยะทาง 15 กม. ใช่เวลาแค่ 17 นาที
มีขบวนรถให้บริการทุกๆ 20 นาที ค่าโดยสารเริ่มต้นเพียง 12-42 บาทตลอดสาย พร้อมบริการบัตรโดยสารรายเดือนเพื่อลดภาระค่าใช้จ่ายในระยะยาว
พร้อมเชื่อมต่อไปยัง MRT สายสีม่วงและสีน้ำเงิน BTS สายสีเขียว สนามบินดอนเมือง สถานีขนส่งสายใต้สายใหม่ รถโดยสารสาธารณะ รถเมล์ รถตู้โดยสาร รถแท็กซี่ และเส้นทางการเดินรถในอนาคตได้ง่ายดาย
สอบถามข้อมูลหรือศึกษาเส้นทางเดินรถเพิ่มเติมได้ที่ ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊กแฟนเพจทีมพีอาร์การรถไฟแห่งประเทศไทย
วันอาทิตย์ที่ 13 มีนาคม 2565
นายกฯ ห่วงวิกฤตรัสเซีย – ยูเครน ยืดเยื้อ ทำปุ๋ย – อาหารสัตว์ราคาแพง กำชับพาณิชย์ – เกษตรฯ รับมือ
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม ห่วงสถานการณ์ความไม่สงบระหว่างรัสเซีย - ยูเครนจะยืดเยื้อ ส่งผลให้การค้าโลกมีข้อจำกัดมากยิ่งขึ้น โดยเฉพาะปุ๋ยและวัตถุดิบอาหารสัตว์ อาทิ ข้าวสาลี ข้าวโพด จะมีราคาเพิ่มขึ้นอีกเพราะรัสเซียและยูเครนเป็นแหล่งผลิตที่สำคัญ
.
พร้อมกำชับให้กระทรวงเกษตรและสหกรณ์ กระทรวงพาณิชย์เร่งแก้ปัญหา ติดตามระดับราคาอาหารสัตว์และปุ๋ยให้ขึ้น - ลง สอดคล้องกับสัดส่วนต้นทุนที่แท้จริง ไม่ให้มีการกักตุน ฉวยโอกาสขึ้นราคา ขณะเดียวกันให้เร่งกระจายการนำเข้าวัตถุดิบในการผลิตปุ๋ยและอาหารสัตว์จากแหล่งนำเข้าอื่น ๆ เพิ่มเติม รวมทั้งใช้มาตรการอื่นอำนวยความสะดวกและแก้ไขปัญหา ลดอุปสรรคการผลิต การนำเข้า เพื่อลดต้นทุนให้ผู้ประกอบการและเกษตรกรด้วย
.
อ่านเพิ่มเติม คลิกhttps://www.thaigov.go.th/news/contents/details/52425
#ไทยคู่ฟ้า#ร่วมต้านโควิด19
-------------------